Υπουργείο Περιβάλλοντος, Χωροταξίας και Δημοσίων Έργων

Το Υπουργείο Περιβάλλοντος, Χωροταξίας και Δημοσίων Έργων (Υ.ΠΕ.ΧΩ.ΔΕ.) ήταν Υπουργείο των ελληνικών κυβερνήσεων της περιόδου 1985-2009, το οποίο αντικατέστησε το  Υπουργείο Χωροταξίας, Οικισμού και Περιβάλλοντος (1980-1985).

Τον Οκτώβριο του 2009 δημιουργήθηκε χωριστό Υπουργείο Περιβάλλοντος, Ενέργειας και Κλιματικής Αλλαγής, ενώ οι λοιπές αρμοδιότητες του ΥΠΕΧΩΔΕ συγχωνεύτηκαν με αυτές του Υπουργείου Μεταφορών και Επικοινωνιών για να δημιουργήσουν το Υπουργείο Υποδομών, Μεταφορών και Δικτύων.

 Ιστορία 
 Στις 14 Μαρτίου 1980 με το Ν. 1032/1980 συνεστήθη το Υπουργείο Χωροταξίας, Οικισμού και Περιβάλλοντος από υπηρεσίες που αποσπάστηκαν από το Υπουργείο Δημοσίων Έργων.
 Στις 26 Ιουλίου 1985 με το Ν. 1558/1985 το Υπουργείο Χωροταξίας, Οικισμού και Περιβάλλοντος μετονομάστηκε σε Υπουργείο Περιβάλλοντος, Χωροταξίας και Δημοσίων Έργων με την υπαγωγή σε αυτό της Γενικής Γραμματείας Δημοσίων Έργων.
 Στις 7 Οκτωβρίου 2009 με την απόφαση 2876/7.10.2009 του πρωθυπουργού Γιώργου Παπανδρέου το Υπουργείο Περιβάλλοντος, Χωροταξίας και Δημοσίων Έργων μετονομάστηκε σε Υπουργείο Περιβάλλοντος, Ενέργειας και Κλιματικής Αλλαγής και στις 5 Νοεμβρίου 2009 με το Π.Δ. 189/2009, μετά από πρόταση του ιδίου, υπήχθησαν σε αυτό υπηρεσίες σχετικές με την ενεργειακή πολιτική του πρώην Υπουργείου Ανάπτυξης (το οποίο στις 7 Οκτωβρίου 2009 με το Π.Δ. 185/2009, μετά από πρόταση του ιδίου, είχε συγχωνευθεί στο Υπουργείο Οικονομίας, Ανταγωνιστικότητας και Ναυτιλίας).
 Στις 27 Ιανουαρίου 2015 συστάθηκε το Υπουργείο Παραγωγικής Ανασυγκρότησης, Περιβάλλοντος και Ενέργειας έχοντας στις αρμοδιότητές του τους τομείς της αγροτικής ανάπτυξης, του περιβάλλοντος και της ενέργειας.
Στις 22 Σεπτεμβρίου 2015, με Π.Δ. το Υπουργείο Παραγωγικής Ανασυγκρότησης, Περιβάλλοντος και Ενέργειας μετονομάστηκε σε Υπουργείο Περιβάλλοντος και Ενέργειας.

 Διάστημα  Ονομασία 1980-1985  Υπουργείο Χωροταξίας, Οικισμού και Περιβάλλοντος 1985-2009  Υπουργείο Περιβάλλοντος, Χωροταξίας και Δημοσίων Έργων (ΥΠΕΧΩΔΕ) 2009-2015  Υπουργείο Περιβάλλοντος, Ενέργειας και Κλιματικής Αλλαγής (ΥΠΕΚΑ) 2015  Υπουργείο Παραγωγικής Ανασυγκρότησης, Περιβάλλοντος και Ενέργειας (ΥΠΠΑΠΕ) 2015-σήμερα  Υπουργείο Περιβάλλοντος και Ενέργειας (ΥΠΕΝ)

Διατελέσαντες υπουργοί
 Όνομα  Έναρξη Θητείας  Λήξη Θητείας  Κυβέρνηση  Σημειώσεις Ευάγγελος Κουλουμπής  26 Ιουλίου 1985  18 Νοεμβρίου 1988  Κυβέρνηση Ανδρέα Παπανδρέου 1985  
Μετονομασία Υπουργείου Χωροταξίας, Οικισμού και Περιβάλλοντος σε Υπουργείο Περιβάλλοντος, Χωροταξίας και Δημοσίων Έργων Βασίλειος Κεδίκογλου  18 Νοεμβρίου 1988  17 Μαρτίου 1989  Κυβέρνηση Ανδρέα Παπανδρέου 1985  Μανόλης Παπαστεφανάκης  17 Μαρτίου 1989  2 Ιουλίου 1989 Κυβέρνηση Ανδρέα Παπανδρέου 1985   Σωτήρης Κούβελας  2 Ιουλίου 1989  12 Οκτωβρίου 1989  Κυβέρνηση Τζαννή Τζαννετάκη 1989  Κωνσταντίνος Λιάσκας  12 Οκτωβρίου 1989  23 Νοεμβρίου 1989  Υπηρεσιακή κυβέρνηση Ιωάννη Γρίβα 1989  Βουλευτικές εκλογές Νοεμβρίου 1989 23 Νοεμβρίου 1989    Οικουμενική κυβέρνηση Ξενοφώντα Ζολώτα 1989  Βουλευτικές εκλογές 1990 Στέφανος Μάνος  11 Απριλίου 1990  8 Αυγούστου 1991  Κυβέρνηση Κωνσταντίνου Μητσοτάκη 1990  Αχιλλέας Καραμανλής  8 Αυγούστου 1991  13 Οκτωβρίου 1993  Κυβέρνηση Κωνσταντίνου Μητσοτάκη 1990   Κώστας Λαλιώτης  13 Οκτωβρίου 1993  22 Ιανουαρίου 1996  Κυβέρνηση Ανδρέα Παπανδρέου 1993   22 Ιανουαρίου 1996 25 Σεπτεμβρίου 1996  Κυβέρνηση Κωνσταντίνου Σημίτη 1996 (Ιανουάριος)   25 Σεπτεμβρίου 1996  13 Απριλίου 2000  Κυβέρνηση Κωνσταντίνου Σημίτη 1996 (Σεπτέμβριος)   13 Απριλίου 2000  24 Οκτωβρίου 2001  Κυβέρνηση Κωνσταντίνου Σημίτη 2000   Βάσω Παπανδρέου  24 Οκτωβρίου 2001  10 Μαρτίου 2004  Κυβέρνηση Κωνσταντίνου Σημίτη 2000  Γεώργιος Σουφλιάς  10 Μαρτίου 2004  19 Σεπτεμβρίου 2007  Κυβέρνηση Κωνσταντίνου Α. Καραμανλή 2004   19 Σεπτεμβρίου 2007  7 Οκτωβρίου 2009  Κυβέρνηση Κωνσταντίνου Α. Καραμανλή 2007 

 Παραπομπές 


Κατηγορία:Υπουργείο ΠΕΧΩΔΕ (Ελλάδα)
Κατηγορία:Πρώην υπουργεία της Ελλάδας